cyanic-selkie/wikianc huggingface dataset:
Perkara 8 Perlembagaan Malaysia
Konsep Perkara 8(3) dan 8(4) Perlembagaan Persekutuan
Perkara 8(3) menerangkan tentang status kesamarataan untuk setiap rakyat Malaysia yang memberi pengkhususan kepada orang-orang atasan seperti raja. Hal ini bermakna, golongan atasan seperti raja tidak boleh menindas sesuka hati atau melakukan diskriminasi terhadap golongan biasa kecuali perkara yang dibenarkan oleh perlembagaan. Seperti yang telah dijelaskan dalam kes Tengku Mahmood Iskandar di atas, pesalah yang merupakan putera raja telah menerima hukuman yang ringan oleh Mahkamah Majistret namun Mahkamah Tinggi telah mengenakan hukuman yang setimpal kepada putera raja tersebut sesuai dengan kehendak perlembagaan. Tidak kira apa pun pangkat atau kedudukan seseorang itu, jika seseorang itu telah melakukan kesalahan, seseorang itu patut dihukum mengikut undang-undang yang telah sedia ada seperti yang telah termaktub di dalam Perkara 8(1).
Perkara 8(4) menerangkan tentang hak rakyat supaya tidak didiskriminasikan oleh pihak berkuasa awam seperti badan perundangan (Parlimen), eksekutif (Kabinet), kehakiman, pihak berkuasa tempatan dan sebagainya atas alasan bermastautin atau melakukan perniagaan di mana-mana kawasan persekutuan yang berada di luar bidang kuasa mereka. Walaupun tiga badan pentadbiran Malaysia adalah badan yang penting, mendiskriminasi orang awam masih dianggap satu kesalahan.
Prinsip ultra-vires merupakan prinsip yang menetapkan fungsi pihak berkuasa tempatan seperti Dewan Bandaraya dan Majlis Perbandaran. Prinsip ini menetapkan bahawa pihak berkuasa awam hanya boleh menjalankan bidang tugas mereka mengikut undang-undang yang telah termaktub. Oleh itu, sebarang perbuatan yang berada di luar bidang kuasa mereka adalah tidak sah termasuklah melakukan diskriminasi terhadap orang awam. Selain itu, terdapat juga prinsip general competence yang menekankan kepada kuasa pihak berkuasa awam dalam menjalankan sebarang kegiatan dengan syarat pihak berkuasa awam itu mampu membiayai kegiatan tersebut. Perkataan "kegiatan" tersebut tidak termasuk bermastautin dan melakukan perniagaan di kawasan persekutuan. Oleh itu, sudah terang dinyatakan di dalam perlembagaan mahupun prinsip yang telah dijelaskan di atas yang tidak membenarkan pihak berkuasa awam daripada melakukan diskriminasi terhadap orang awam.
Perkara 8(4) dan Perkara 8(5)
Secara umum, Perkara 8 Perlembagaan Persekutuan memperuntukkan hak kesamarataan yang diberikan kepada setiap individu di Malaysia. Perkara ini diperuntukkan apabila melihatkan kepada era pra-penjajahan yang dilalui oleh Tanah Melayu, yang mengamalkan sistem beraja, yang secara terang-terangan menunjukkan perbezaan hierarki masyarakat yang hidup dalam sistem kasta atau berasaskan kelas. Hal ini dapat dijustifikasikan melalui amalan perhambaan dan keistimewaan yang diberikan kepada kerabat diraja dalam sistem pentadbiran pada ketika itu, yang meliputi keistimewaan dalam aspek sosial, ekonomi, serta politik. Oleh hal yang demikian, pasca-kemerdekaan telah menyaksikan hak kesamarataan diangkat sepenuhnya dengan peruntukan yang diperuntukkan dalam Perlembagaan Persekutuan. Walau bagaimanapun, persoalan yang sentiasa ditimbulkan adalah, sejauh manakah pelaksanaan undang-undang dalam mengangkat peruntukan yang telah ditetapkan ini dalam memastikan tidak berlaku pencabulan dalam hak kesamarataan, apabila melihatkan kepada berlakunya pendiskriminasian dalam beberapa perkara yang telah termakstub dalam Perlembagaan.
Dalam menelusuri kerangka masa yang dilalui sejak kemerdekaan, hak kesamarataan yang merangkumi aspek gender, isu majoriti dan minoriti, ekonomi dan juga kewarganegaraan merupakan isu-isu yang seringkali dibangkitkan   oleh masyarakat mahupun golongan intelektual. Justeru, perkembangan pendidikan yang telah melahirkan ramai golongan berpendidikan, telah memperkenalkan konsep-konsep dan teori kesamarataan yang terdiri daripada beberapa perspektif, iaitu melalui sudut pandang Islam serta teori keadilan Rawls. Apabila merujuk kepada pandangan Islam, manusia hanya dibezakan oleh ketaatan, dilihat sebagai sama rata, dan perbezaan latar belakang seumpama kepelbagaian bangsa bukanlah persoalan yang membenarkan sesiapa untuk menuntut atau diberikan hak istimewa. Namun, perkara berkenaan adalah identiti diri, supaya masyarakat dapat mengenali antara satu sama lain. Teori Rawls pula, menunjukkan pendapat yang kontra. Yang mana, menurut teori ini, manusia tidak sama antara satu sama lain. Sesetengah dilahirkan dengan keistimewaan, seumpama kedudukan. Oleh hal yang demikian, menurut teori keadilan Rawls, perbezaan ini menuntut layanan yang berbeza antara manusia sesuai dengan keperluannya. Teori ini memperlihatkan keadilan berdasarkan kepada latar belakang individu.
Perbezaan pendapat ini menunjukkan bahawa, keadilan yang diamalkan biasanya adalah mengikut apa yang difahami oleh individu, dengan menginterpretasikan undang-undang berdasarkan perkara yang diterima oleh akal dan pemikiran masing-masing, yang akan manghasilkan pelaksanaan yang berbeza-beza. Sesuai dengan peruntukan dalam Perkara 8 (4) dan Perkara 8 (5) dalam Perlembagaan Persekutuan, interpretasi dan pelaksanaan undang-undang terhadap apa yang terdapat dalam peruntukan ini dibezakan melalui perspektif individu. Oleh itu, untuk memahami peruntukan yang telah termaktub, antara senarai peruntukan-peruntukan tersebut adalah:
Perkara 8(4) :
"Tiada pihak berkuasa awam boleh mendiskriminasikan mana-mana orang atas alasan bahawa dia bermastautin atau menjalankan perniagaan di mana-mana bahagian Persekutuan di luar bidang kuasa pihak berkuasa itu."
Perkara 8(5) :
"Perkara ini tidak menidaksahkan atau melarang:
(a) Apa-apa peruntukan yang mengawal selia undang-undang diri;
(b) Apa-apa peruntukan atau amalan yang mengehadkan jawatan atau pekerjaan yang berkaitan dengan hal ehwal mana-mana agama, atau sesuatu institusi yang diuruskan oleh sekumpulan orang yang menganuti mana-mana agama, kepada orang yang menganuti agama itu;
(c) Apa-apa peruntukan bagi perlindungan, kesentosaan atau kemajuan orang asli Semenanjung Tanah Melayu (termasuk perizaban tanah) atau per  izaban bagi orang asli suatu perkadaran yang munasabah daripada jawatan-jawatan yang sesuai dalam perkhidmatan awam;
(d) Apa-apa peruntukan yang menetapkan kemastautinan di sesuatu Negeri atau di sebahagian sesuatu Negeri sebagai suatu kelayakan bagi pemilihan atau pelantikan kepada mana-mana pihak berkuasa yang mempunyai bidang kuasa hanya di Negeri atau di bahagian itu sahaja, atau bagi pengundian dalam pemilihan itu;
(e) Apa-apa peruntukan perlembagaan sesuatu negeri, yang adalah atau yang bersamaan dengan suatu peruntukan yang berkuat kuasa sebaik sebelum Hari Merdeka;
(f) Apa-apa peruntukan yang mengehadkan pengambilan masuk tentera ke dalam Rejimen Askar Melayu kepada orang Melayu. Secara rangkuman, berdasarkan perbezaan fahaman mengenai teori kesamarataan, mahkamah telah menggariskan beberapa panduan tentang prinsip kesamarataan yang termaktub dibawah Perkara 8(4) dan Perkara 8(5) melalui kes yang telah diputuskan, iaitu, kes Datuk Haji Harun Haji Idris v Public Prosecutor, iaitu:
"i) Peruntukan tersebut tidak mutlak dan tidak terpakai kepada setiap individu dalam semua keadaan.""Yang menerangkan bahawa terdapat beberapa pertimbangan yang perlu dilihat mahkamah kerana tidak semua situasi yang dialami individu adalah sama.""ii) Peruntukan kesamarataan mempunyai syarat dan terhad.""Contoh : Perkara yang diperuntukkan dalam Perkara 8(5) dan 153""iii) Frasa 'pihak berkuasa awam' dalam Perkara 8(4) dan perkataan 'amalan' dalam Perkara 8(5)(b) merupakan peruntukan yang membenarkan larangan terhadap layanan yang tidak sama ke atas badan tertentu seperti :""a) Badan Ekeskutif""b) Badan Legislatif""iv) Larangan layanan tidak sama juga terpakai dalam kedua-dua undang-undang:""a) Substantif""b) Prosedur""v) Pendiskriminasian terhadap peruntukan undang-undang juga boleh berlaku dalam perkara seperti mana yang terdapat dalam Perkara 8(5), contohnya :""a) Orang Islam, berlainan dengan orang bukan Islam.""b) Orang Melayu dan bumiputera Borneo berlainan antara satu sama lain.""vi) Undang-undang dikatakan tidak adil dan baik sekiranya peruntukan yang terkandung tidak mendiskriminasi mana-mana pihak. Namun, jika terdapat pendiskriminasian perkara berkenaan perlu dirujuk kepada perlembagaan atau kehakiman, kerana berkemungkinan perkara yang dirujuk jatuh di bawah pengecualian yang dibenarkan.""vii) Oleh itu, Doktrin Pengkelasan adalah diterima bergantung kepada prinsip keenam di atas. Seterusnya, mahkamah mempunyai kuasa untuk menilai kewajaran pengkelasan tersebut oleh badan pembuat undang-undang (legislatif);""viii) Di dalam kes-kes yang tidak pernah dinyatakan oleh undang-undang, prosedur yang lebih drastik adalah sah di sisi perlembagaan; dan""ix) Impugned law (undang-undang yang dicabar) adalah sah di sisi undang-undang."Secara rangkuman, definisi kesamarataan sebenarnya bergantung kepada apa yang diterima kelompok yang berkuasa untuk menguatkuasakan peruntukan dalam perkara tersebut. Walaubagaimanapun, melihat kepada penerimaan majoriti, persoalan yang timbul adalah, adakah masyarakat menerima perkara ini, seterusnya, sekiranya masyarakat tidak menerima, adakah keadaan ini akan berubah? Hal ini kerana, terdapat pendapat yang diutarakan di dalam kes Ahmad Tajudin Hj Ishak v Suruhanjaya Pelabuhan Pulau Pinang, yang mana mahkamah telah memutuskan bahawa diskriminasi semata-mata tidaklah membawa kepada ssesuatu undnag-undnag itu bercanggah dengan Perkara 8. Bagi membolehkan plaintif berjaya menunjukkan sesuatu undang-undang yang diskriminasi tu bercanggah dengan Perkara 8, plaintif mestilah membuktikan bahawa diskriminasi tersebut adalah tidak adil dan telah membawa keroasakan. Dalam hal ini, jelaslah bahawa penerimaan masyarakat tidak cukup kuat untuk memastikan percanggah dalam Perkara 8 itu ditolak.
Sehubungan dengan itu, penambahbaikan ke atas Perkara 8 bukan dengan cara menambah peruntukan tertentu ke dalam perlembagaan keran peruntukan Perkara 8 itu telah sempurna. Sebaliknya, keperluan untuk menyeragamkan penerimaan definisi kesamarataan yang perlu dilakukan. Yang mana, perlu ada satu definisi khusus yang diterima pakai dan disokong oleh semua. Dengan hal yang demikian, penyempitan makna kesamarataan dalam perlembagaan mestilah berasaskan kepada perspektif keadilan yang diterima oleh masyarakat dan juga badan pemerintah. Walaubagaimanapun, kewujudan peruntukan lain yang seolah-olah menafikan Perkara 8 apabila terdapat percanggahan perlu dikaji semula atas rasional kedudukan perlembagaan yang berfungsi sebagai sumber perundangan tertinggi. oleh hal yang demikian, percanggahan dalam Perkara 8 perlembagaan mestilah diangkat sepenuhnya pelaksanaannya oleh pihak yang berwajib.
Rethi Development Sdn Bhd v Majlis Perbandaran Seberang Perai (2013)
Di dalam kes ini, Majlis Perbandaran Seberang Perai telah mengenakan syarat yang menetapkan bahawa projek perumahan yang dijalankan oleh pihak pemaju (Rethi Development Sdn Bhd) akan mendapat kelulusan dengan syarat bahawa 30% unit yang dibina perlulah dikhaskan untuk golongan bumiputera dengan kadar diskaun 5% bagi setiap unit. Syarat tersebut dilihat tidak adil kerana ia lebih bersifat rasis yang mana ia dengan jelas bertentangan dengan peruntukan yang telah digariskan di bawah perkara 8 Perlembagaan Persekutuan dan perkara 153 juga tidak boleh digunakan untuk menjustifikasikan isu dalam kes ini. Mahkamah memutuskan bahawa syarat yang diletakkan tersebut perlulah dibuang kerana ia dilihat bersifat berat sebelah dan tidak adil kerana meletakkan syarat berdasarkan kaum-kaum tertentu.
Penutup
Secara kesimpulannya Perkara 8(1) – Perkara 8(5) adalah mengenai
(1) Semua orang adalah sama rata di sisi undang-undang dan berhak mendapat perlindungan yang sama rata di sisi undang-undang,
(2) Kecuali sebagaimana dibenarkan dengan nyatanya oleh Perlembagaan ini, tidaklah boleh ada pembezaan terhadap warganegara semata-mata oleh sebab agama, kaum, keturunan atau tempat lahir dalam mana-mana undang-undang atau dalam perlantikan bagi apa-apa jawatan atau pekerjaan di bawah sesuatu pihak berkuasa awam atau dalam pentadbiran mana-mana undang-undang berkenaan dengan memperolehi, memegang atau melepaskan harta atau berkenaan dengan menubuh atau menjalankan apa-apa tred, perniagaan, profesyen, vokesyen atau pekerjaan,
(3) Tidaklah boleh ada pembezaan bagi faedah seseorang oleh sebab ia seorang rakyat Raja bagi mana-mana Negeri. Hak kesamarataan Perkara 8 bukanlah hak yang mutlak. Mahkamah mempunyai hak untuk menuntukan samada hak ini telah dilanggari berdasarkan pertimbangan samada pengklasan yang dibuat adalah muansabah. Mahkamah juga melihat pengkelasan yang dibuat dengan berjaga-jaga.
4) Diskriminasi yang termaktub dibawah perkara 8(5) adalah merupakan diskriminasi yang postif dan adalah dibenarkan di bawah Perlembagaan Persekutuan Malaysia.
Secara rangkumannya ternyata hak layanan kesamarataan tidaklah bersifat mutlak kerana ianya masih lagi dikongkong dengan bayangan dibawah undang-undang. Perkara ini umpama sesuatu hak itu diberikan namun ianya ditarik kembali dengan pelbagai limitasi yang ditetapkan dibawah undang-undang. Pun begitu kelonggaran peruntukan dibawah perkara 8 ini jelas kelihatan dalam klausa (2). Hal ini apabila dibawah perkara 8(2) larangan bagi mendiskriminasi perkara didalam peruntukan itu hanya terpakai bagi perihal yang melibatkan pihak awam atau kerajaan sahaja dimana perlindungan ini tidak akan terpakai bagi kepincangan permasalahan antara private sector seperti mana yang terjadi didalam kes Beatrice di atas. Selain itu,prinsip dibawah perkara 8 ini juga turut kelihatan diganggu dengan bayangan undang-undang yang dibuat dibawahperkara 149 dan 151 perlembagaan persekutuan dimana kebanyakan tertuduh tidak akan diberikan hak mereka terutamanya hak dibawah perkara 8(1).
Rujukan Akta
Akta Spesifik Relief 1950 (Akta 137)
Akta Kerja 1955 (Akta 265)
Akta Perhubungan Perusahaan 1967 (Akta 177)
Akta Kehakiman Mahkamah 1964 (Akta 91)
Akta Pencegahan Rasuah 1961 (Akta 575)
Kanun Tatacara Jenayah (Akta 593)
Kanun Keseksaan (Akta 574)
Akta Pelarasan Pencen 1980 (Akta 227)
Akta Had Masa 1953 (Akta 254)
Akta Polis 1967 (Akta 344)
Akta Suruhanjaya Pelabuhan Pulau Pinang 1955 (Akta 140)
Akta Perlindungan Pihak Berkuasa Awam 1948 (Akta 198)
Perlembagaan Persekutuan
Tortora
Tortora merupakan sebuah komun yang terletak di daerah Calabria, Cosenza, Itali.
Wilayah Adrar
Wilayah Adrar merupakan sebuah wilayah yang terletak di negara Algeria.
Manbu
Manbu merupakan sebuah kampung yang terletak di Nepal.
Rujukan
Neppol Megasite
Qaemiyeh
Qaemiyeh merupakan sebuah kawasan yang terletak di Iran.
Kelayakan Piala AFF 2018
Kelayakan Piala AFF 2018 adalah proses kelayakan untuk Piala AFF 2018, edisi kedua belas Piala AFF. Brunei dan Timor-Leste akan bertanding untuk tempat ke-10 di pusingan akhir Piala AFF bermain dua perlawanan secara timbal balik. Pada 7 Ogos 2018, jawatankuasa penganjur mengesahkan tempat di mana Timor-Leste akan memainkan Brunei telah berubah kerana isu-isu pencahayaan. Perlawanan pembukaan akan diadakan di Stadium Kuala Lumpur, Malaysia, tidak seperti yang dirancang pada asalnya di Stadium Nasional, Dili.
Timor-Leste mara ke peringkat kumpulan Piala AFF dan diletakkan di kumpulan B selepas memenangi 3-2 pada agregat dari dua perlawanan kelayakan.
Kelayakan
Timor-Leste menang 3–2 menerusi agregat.
Južni Kočarnik
Južni Kočarnik merupakan sebuah tempat yang terletak di Serbia.
Renasak Bon
Renasak Bon merupakan sebuah kawasan yang terletak di Iran.
Natitingou III
Natitingou III merupakan sebuah bandar dan arondissement yang terletak di dalam negara Benin.
Trebisacce
Trebisacce merupakan sebuah komun yang terletak di daerah Calabria, Cosenza, Itali.
Cicadas, Cisolok
Cicadas merupakan sebuah desa yang terletak dalam (daerah) kecamatan Cisolok, Kabupaten Sukabumi, Provinsi Jawa Barat, Indonesia.
Poskod
Poskod yang digunakan di Cicadas adalah 43366. Terdapat buah desa di dalam daerah kecamatan Cisolok.
Hariss Harun
Hariss Harun (lahir 19 November 1990) adalah pemain bola sepak Singapura yang bermain untuk Lion City Sailors sebagai Pemain tengah. Beliau adalah Singapura yang membuat kemunculan sulung paling muda pada usia 16 dan 217 hari.
Hariss dikenali kerana menjadi pemain serba boleh dengan kebolehan tempur dan perancang. Didominasi pemain tengah, Hariss juga telah memainkan di pertahanan tengah, segera kembali, pemain tengah menyerang. Beliau juga diiktiraf kerana kemahiran kepimpinan beliau dan adalah kapten Young Lions dan naib kapten LionsXII dan pasukan kebangsaan.
AliExpress
AliExpress ialah sebuah perkhidmatan beli-belah dalam talian yang berpangkalan di China milik Alibaba Group. Dilancarkan pada 2010, laman web tersebut terdiri dari pelbagai syarikat kecil di China dan wilayah lain, seperti Singapura, yang menawarkan produk-produk kepada para pembeli dalan talian antarabangsa. Ia merupakan laman wen perdagangan elektronik paling banyak dikunjungi di Rusia dan laman web paling popular ke-10 di Brasil.
Bahasa-bahasa Hmong-Mien
Bahasa-bahasa Hmong–Mien (juga dikenali sebagai Miao–Yao dan jarang-jarang sebagai Yangtze) ialah keluarga bahasa bernada di selatan China dan utara Asia Tenggara. Ia dituturkan di kawasan pergunungan di selatan China, termasuk wilayah Guizhou, Hunan, Yunnan, Sichuan, Guangxi dan Hubei; penutur bahasa ini kebanyakannya ialah "orang bukit", berbeza dengan orang Cina Han berjiran yang telah menetap di lembah sungai yang lebih subur.
Perhubungan
thumb|{{legend|FF3C00|Hmong / Miao (merah)}}{{legend|55D400|Mien / Yao (hijau)}} Kumpulan Hmong (Miao) dan Mien (Yao) berkait rapat, tetapi jelas berbeza. Perbezaan terbesar adalah disebabkan oleh perkembangan yang berbeza dalam sistem fonologi mereka. Kumpulan bahasa Hmong nampaknya telah mengekalkan set besar konsonan awal yang dipaparkan dalam bahasa protonya, tetapi sangat mengurangkan perbezaan dalam suku kata akhir, khususnya kehilangan semua luncuran dan koda hentian. Rumpun Mien, sebaliknya, sebahagian besarnya mengekalkan suku kata akhir tetapi mengurangkan bilangan konsonan awal.
Klasifikasi linguistik awal meletakkan Hmong–Mien dalam keluarga Sino-Tibet, di mana mereka kekal dalam banyak klasifikasi Cina. Persetujuan semasa di kalangan ahli bahasa Barat ialah mereka membentuk keluarga mereka sendiri, dengan persamaan leksikal dan tipologi antara Hmong–Mien dan Cina dikaitkan dengan pengaruh saling hubung.
Paul K. Benedict, seorang sarjana Amerika, memperluaskan teori Austrik untuk memasukkan juga Hmong–Mien. Walau bagaimanapun, hipotesis tidak pernah menerima banyak penerimaan bagi rumpun ini. Kosaka (2002) pula berhujah khusus untuk mengusulkan keluarga Miao–Dai.
Taburan
Tempat asal yang paling mungkin bagi bahasa Hmong–Mien adalah di China Selatan, antara sungai Yangtze dan Mekong, tetapi penutur bahasa ini mungkin telah berhijrah dari China Tengah, sama ada sebagai sebahagian daripada pengembangan Cina Han atau akibat pengusiran dari tanah air asal oleh Han. Penghijrahan penutur dari China Selatan ke Asia Tenggara berlaku pada abad ke-17 (1600–1700). Bukti DNA purba menunjukkan bahawa nenek moyang penutur bahasa Hmong–Mien ialah populasi yang berbeza secara genetik daripada populasi sumber bahasa Tai–Kadai dan Austronesia di lokasi di Sungai Yangtze. Bukti filogeni Y-DNA terkini menyokong cadangan bahawa orang yang bercakap bahasa Hmong–Mien adalah keturunan daripada populasi yang jauh berkaitan dengan mereka yang kini bercakap bahasa Mon-Khmer.
Tarikh Proto-Hmong–Mien telah dianggarkan kira-kira 2500 BP (500 SM) oleh Sagart, Blench, dan Sanchez-Mazas, menggunakan kaedah tradisional yang menggunakan banyak baris bukti, dan kira-kira 4243 BP (2250 SM) oleh program penyamaan automatik (ASJP), algoritma percubaan untuk penjanaan automatik filogeni berasaskan fonologi.
Nama
Nama Mandarin untuk bahasa ini ialah Miáo dan Yáo.
Meo, Hmu, Mong, Hmao dan Hmong ialah nama tempatan untuk Miao, tetapi memandangkan kebanyakan pelarian Laos di Amerika Syarikat memanggil diri mereka Hmong/Mong, nama ini telah menjadi lebih dikenali dalam bahasa Inggeris berbanding yang lain dalam beberapa dekad kebelakangan ini. Walau bagaimanapun, kecuali bagi sesetengah sarjana yang lebih suka perkataan itu, istilah 'Hmong/Mong' hanya digunakan dalam komuniti penutur bahasa Hmong/Miao tertentu di China, di mana majoriti penutur Miao tinggal. Dalam bahasa Mandarin, walaupun pada hakikatnya ia pernah menjadi istilah hinaan, perkataan Miao (Bahasa Cina: 苗; nada berbeza mengikut dialek Sinitik) kini biasa digunakan oleh ahli semua bangsa untuk merujuk kepada bahasa dan kumpulan etnolinguistik.
Nama Yao Mandarin, sebaliknya, adalah bagi kewarganegaraan Yao, kumpulan berbilang budaya dan bukannya etnolinguistik. Ia termasuk orang yang bercakap bahasa Mien, Kra–Dai, Yi, dan Miao, yang terakhir dipanggil Bùnǔ dan bukannya Miáo apabila dituturkan oleh Yao. Atas sebab ini, etnonim Mien mungkin lebih disukai kerana kurang samar.
Ciri-ciri
Seperti kebanyakan bahasa di selatan China, kumpulan Hmong–Mien cenderung ekasuku saka dan analitikal secara sintaksis. Mereka memiliki beberapa bahasa yang paling banyak nada di dunia: Hmong Longmo dan Zongdi mempunyai sebanyak 12 nada yang berbeza. Mereka terkenal dari segi fonologi kerana wujudnya sonoran tak bersuara dan konsonan uvular; sebaliknya fonologi mereka agak tipikal di rantau ini.
Urutan perkataannya ialah SVO (subjek-kerja-objek), tetapi tidak bercabang kanan tegar seperti bahasa Tai–Kadai atau kebanyakan bahasa Mon–Khmer, kerana ia mempunyai genitif dan angka sebelum kata nama seperti bahasa Cina. Rumpun ini sangat lemah dalam kesendian: pembinaan kata kerja bersiri menggantikan kebanyakan fungsi pendiskripsi dalam bahasa seperti bahasa Inggeris. Sebagai contoh, pembinaan yang diterjemahkan sebagai "berhampiran" akan digunakan di mana dalam bahasa Melayu, kata depan seperti "dalam" atau "di" akan digunakan.
Selain tonaliti dan kekurangan imbuhan, satu lagi ciri yang menarik ialah banyaknya penjodoh bilangan dan penggunaannya, di mana bahasa lain menggunakan rencana pasti atau demonstratif untuk mengubah suai kata nama.
Bahasa campuran
Pelbagai bahasa Sinitik tak dikelaskan dituturkan oleh etnik Miao dan Yao. Bahasa-bahasa ini telah dicadangkan dengan pelbagai usul, seperti mempunyai substrata Hmong-Mien atau sebagai bahasa campuran, termasuk bahasa seperti Shehua, Laba, Lingling, Maojia, Yao Badong, pelbagai bahasa Yao Tanah Rendah termasuk Yeheni, Shaozhou Tuhua, dan pelbagai dialek Pinghua. Sanqiao dan mungkin juga Miao Baishi, kedua-duanya dituturkan di Guizhou, ialah bahasa campuran asal Hmong dan Kam-Sui.
Peritoneum
Peritoneum atau selaput perut ialah membran serus yang membentuk lapisan rongga abdomen atau selom pada amniot dan beberapa invertebrata, seperti annelida. Ia merangkumi sebahagian besar organ intra-abdomen (atau selomik), dan terdiri daripada lapisan mesotelium yang disokong oleh lapisan tisu penghubung yang tipis. Lapisan peritoneal rongga ini menyokong banyak organ abdomen dan berfungsi sebagai saluran saluran darah, saluran limfa, dan saraf.
Rongga abdomen (ruang yang dibatasi oleh vertebra, otot perut, diafragma, dan lantai pelvis) berbeza dengan ruang intraperitoneal (terletak di dalam rongga abdomen tetapi dibungkus dalam peritoneum). Struktur dalam ruang intraperitoneal disebut "intraperitoneal" (contohnya, perut dan usus), struktur di rongga perut yang terletak di belakang ruang intraperitoneal disebut "retroperitoneal" (contohnya, buah pinggang), dan struktur di bawah ruang intraperitoneal disebut "subperitoneal" atau "infraperitoneal" (contohnya, pundi kencing).
Lapisan
Peritoneum adalah suatu lembaran berterusan, membentuk dua lapisan dan ruang berpotensi antara lapisan tersebut: rongga peritoneum.
Lapisan luar, peritoneum parietal, melekat pada dinding abdomen dan dinding pelvis. Tunika vaginalis, selaput serus yang menutupi testis lelaki, berasal dari cuaran vagina, iaitu peritoneum parietal.
Lapisan dalam, peritoneum viseral, dililit pada organ viseral, yang terletak di dalam ruang intraperitoneal untuk perlindungan. Ia lebih nipis daripada peritoneum parietal. Mesenteri adalah dwilapisan peritoneum viseral yang melekat pada saluran gastrousus. Selalunya terdapat saluran darah, saraf, dan struktur lain di antara lapisan ini. Ruang di antara dua lapisan ini secara teknikal berada di luar kantung peritoneal, dan dengan itu tidak di rongga peritoneal.
Ruang potensi di antara dua lapisan ini adalah rongga peritoneal, diisi dengan sejumlah kecil (kira-kira 50 mL) bendalir serus licin yang membolehkan kedua lapisan meluncur bebas di antara satu sama lain.
Subpembahagian
Lipatan peritoneal adalah omenta, mesenteri dan ligamen; ia menghubungkan organ antara satu sama lain atau ke dinding abdomen. Terdapat dua kawasan utama rongga peritoneal, dihubungkan oleh omental foramen.
Mesenteri adalah bahagian peritoneum iaitu sebahagian besar organ abdomen terletak pada dinding abdomen dan dibekalkan dengan saluran darah, saluran limfa dan saraf.
Qatruyeh
Qatruyeh merupakan sebuah kawasan yang terletak di Iran.
Peritoneum
Ligamen dan lipatan lain
Di samping itu, di rongga pelvis terdapat beberapa struktur yang biasanya dinamakan bukan untuk peritoneum, tetapi untuk kawasan yang ditentukan oleh lipatan peritoneum:
Klasifikasi struktur abdomen
Struktur yang intraperitoneal umumnya bergerak, sementara struktur yang retroperitoneal relatif tetap di lokasinya.
Beberapa struktur, seperti ginjal, "terutamanya retroperitoneal", sementara yang lain seperti majoriti duodenum, adalah "retroperitoneal sekunder", yang bermaksud bahawa struktur berkembang secara intraperitoneal tetapi kehilangan mesenteri dan dengan itu menjadi retroperitoneal.
Pembangunan
Peritoneum berkembang akhirnya dari mesoderma embrio trilaminar. Apabila mesoderma melakukan pembezaan, satu kawasan yang dikenali sebagai mesoderma plat lateral terbelah membentuk dua lapisan yang dipisahkan oleh selom intraembrionik. Kedua lapisan ini kemudian berkembang menjadi lapisan viseral dan parietal yang terdapat di semua rongga serus, termasuk peritoneum.
Semasa embrio berkembang, pelbagai organ abdomen tumbuh ke rongga abdomen dari struktur di dinding abdomen. Dalam proses ini ia menjadi bungkusan dalam lapisan peritoneum. Organ yang membesar "mengambil saluran darahnya" dari dinding abdomen, dan saluran darah ini ditutup oleh peritoneum, membentuk mesenteri.
Lipatan peritoneal berkembang dari ventral dan mesenteri dorsal embrio.
Dialisis peritoneal
Dalam satu bentuk dialisis, yang disebut dialisis peritoneal, larutan glukosa dihantar melalui tiub ke rongga peritoneal. Bendalir itu dibiarkan di sana untuk jangka masa yang ditetapkan untuk menyerap sisa produk, dan kemudian dikeluarkan melalui tiub. Sebab untuk kesan ini adalah jumlah arteri dan vena yang tinggi di rongga peritoneal. Melalui mekanisme resapan, produk buangan dikeluarkan dari darah.
Peritonitis
Peritonitis adalah keradangan peritoneum. Ia lebih sering dikaitkan dengan jangkitan dari organ yang berlubang dari rongga abdomen. Hal ini juga dapat diprovokasi oleh adanya cairan yang menghasilkan kerengsaan kimia, seperti asid gastrik atau jus pankreas. Peritonitis menyebabkan demam, nyeri, dan sakit di kawasan perut, yang boleh dilokalisasi atau meresap. Rawatan ini melibatkan rehidrasi, pemberian antibiotik, dan pembedahan pembetulan bagi penyebab peritonitis. Kematian lebih tinggi pada orang tua dan jika ada dalam jangka masa yang lama.
Karsinoma peritoneal primer
Kanser peritoneal primer adalah barah sel yang melapisi peritoneum.
Etimologi
"Peritoneum" berasal dari bahasa Yunani περιτόναιον peritonaion "peritoneum, membran abdomen" melalui bahasa Latin. Dalam bahasa Yunani, περί peri bermaksud "sekitar," sementara τείνω teino bermaksud "meregangkan"; dengan demikian, "peritoneum" bermaksud "terbentang."
Masel
Masel merupakan sebuah kampung yang terletak di Nepal.
Rujukan
Neppol Megasite
R/The Donald
r/The_Donald ialah sebuah subreddit di Reddit yang dimanfaatkan oleh penghuninya untuk menyokong Presiden Amerika Syarikat Donald Trump. Asalnya dibuat pada Jun 2015 setelah pengumuman kempen presiden Trump, jumlah anggota komuniti tersebut telah meningkat hingga mencapai 700.000 pelanggan, dan, telah menjadi salah satu komuniti paling aktif di Reddit.
Aktiviti ahli dan moderator subreddit tersebut sering kali menimbulkam kontroversi, dan pengurus Reddit telah mengambil pelbagai tindakan untuk mengulanginya, seperti mengubah peranti mudah alih Reddit, serta mencegah agar kandungan popular dari subreddit tersebut tidak muncul di r/all (halaman utama) Reddit (yang disebut-sebut oleh syarikat itu sebagai "laman depan Internet").
Subreddit telah dihuraikan oleh media arus perdana sebagai sarang teori konspirasi dan menyebarkan kandungan yang bersifat misoginistik, Islamofobik, dan antisemitisme.
İnkaya, Vezirköprü
İnkaya, Vezirköprü merupakan sebuah kawasan yang terletak di Turki.
Wilayah Aïn Defla
Wilayah Aïn Defla merupakan sebuah wilayah yang terletak di negara Algeria.
Pembahagian pentadbiran
Daerah :
Kawasan perbandaran
Natitingou IV
Natitingou IV merupakan sebuah bandar dan arondissement yang terletak di dalam negara Benin.
Curtiss Model K
Model Curtiss K, juga dikenali sebagai Model 4, ialah bot terbang enjin tunggal Amerika semasa Perang Dunia I. Ia adalah lanjutan daripada pesawat Model F yang diperbesarkan oleh Curtiss. Kira-kira 50 buah telah dibina untuk dieksport kepada Tentera Laut Imperial Rusia.
Reka bentuk dan pembangunan
Pada tahun 1914, Syarikat Kapal Terbang Curtiss membangunkan Model K, pembangunan yang diperbesarkan daripada bot terbang Model F yang berjaya. Ia adalah pesawat sayap berkembar tiga petak yang dikuasakan oleh Enjin Curtiss VX 150 hp (112 kW) yang dipasang mengikut konfigurasi penolak antara sayap. Berbeza dengan Model F, sayapnya tidak sebaris dan sedikit tersapu, manakala aileronnya dipasang pada sayap atas dan bukannya di antara sayap.
Penerbangan pertama Model K telah ditangguhkan kerana masalah dengan enjinnya sehingga Januari 1915, dengan ia dianggap sebagai pesawat itu adalah bot terbang enjin tunggal terbesar di dunia pada masa itu.
Sejarah operasi
Walaupun Model K tidak menarik tempahan dari tanah airnya, percubaan untuk mengeksportnya lebih berjaya menghasilkan tempahand aripada Tentera Laut Imperial Rusia  untuk sekurang-kurangnya 51 buah pesawat dalam kedua-dua versi bot terbang dan pesawat darat pada tahun 1914. ahagian-bahagianBpesawat at telah dihantar melalui Vancouver dan Vladivostok, mengakibatkan kelewatan yang serius dalaema nangan s g semula, sehingga banyak daripada mereka tidaboleh uberada di laut t kerana badan kal ka telah retak.
Kovači (Tutin)
Kovači (Tutin) merupakan sebuah tempat yang terletak di Serbia.
Sydney Camm
Sydney Camm (5 Ogos 189312 Mac 1966) merupakan seorang jurutera aeronautik Inggeris yang banyak menyumbang kepada reka bentuk pesawat Hawker, daripada pesawat sayap berkembar tahun 1920-an kepada jet pejuang. Salah satu daripada pesawat rekaan beliau yang sangat terkenal ialah pesawat pejuang Hawker Hurricane.
Tahun-tahun awal
Sydney Camm dilahirkan di 10 Alma Road di Windsor, Berkshire. anak sulung daripada dua belas anak Frederick Camm, seorang tukang kayu/tukang kayu. Keluarga Camm menetap berhampiran stesen kereta api Windsor & Eton Central. Abangnya Frederick James Camm menjadi pengarang teknikal dan mencipta majalah Practical Wireless.
Pada tahun 1901 beliau mula belajar di Royal Free School  di Windsor  Pada tahun 1906 beliau telah mendapat Biasiswa Yayasan. Camm meninggalkan sekolah pada tahun 1908 untuk menjadi tukang kayu.
Dari awal lagi Camm sangat berminat dalam bidang aeronautik. Beliau dan adik-beradiknya membina model pesawat untuk bekalkan ke kedai Herbert's Eton High Street. Mereka mula membuat jualan secara terus kepada kanak-kanakdi Kolej Eton selepas mendapati mereka boleh mendapatkan harga yang lebih tinggi, dengan menghantar secara rahsia bagi mengelakkan daripada menarik perhatian Herbert dan pihak berkuasa sekolah.
Kegiatan ini menyebabkan beliau menjadi salah seorang pengasas kepada Kelab Model Pesawat Windsor pada awal tahun 1912. Pencapaiannya sebagai pembuat model kapal terbang memuncak apabila beliau dan beberapa ahli kelab berjaya membina peluncur udara (glider) itu pada tahun 1912.
Kerjaya dalam bidang penerbangan
Sejurus sebelum bermulanya Perang Dunia I Camm memperoleh jawatan sebagai tukang kayu di bahagian pengeluaran di syarikat pesawat Martinsyde yang terletak di litar perlumbaan Brooklands. Kebolehan yang dimilikinya menyebabkan dia dinaikkan pangkat ke pejabat lukisan. Selepas syarikat itu dibubarkan pada tahun 1921, Camm telah diambil bekerja oleh George Handasyde, yang telah menubuhkan syarikat pembuatan pesawatnya sendiri, yang bertanggungjawab untuk penciptaan Handasyde Monoplane.
Pada November 1923 Camm telah menyertai Syarikat Pesawat Hawker (kemudian Hawker Siddeley ) yang berpangkalan di Canbury Park Road di Kingston upon Thames sebagai pelukis pelan kanan. Reka bentuk pertamanya ialah pesawat Cygnet, yang mana berjaya membawakan beliau dilantik sebagai ketua pereka pada tahun 1925.
Pada tahun 1925, Camm bersama pengarah urusan syarikat Hawker, Fred Sigrist telah membangunkan satu binaan logam yang menggunakan tiub bercantum sebagai alternatif yang lebih murah dan mudah berbanding struktur yang dikimpal.
Semasa bekerja di Hawker, beliau bertanggungjawab untuk mencipta 52 jenis pesawat yang berbeza, di mana sejumlah 26,000 telah dikeluarkan. Antara rekaan awal beliau ialah Tomtit, Hornbill, Nimrod, Hart dan Fury. Pada satu ketika pada tahun 1930-an 84 peratus daripada pesawat dalam RAF direka oleh Camm.
Dia kemudian beralih kepada mereka bentuk pesawat yang menjadi tonggak utama RAF dalam Perang Dunia Kedua termasuk Hawker Hurricane, Hawker Typhoon dan Hawker Tempest.
Hurricane
kanan|thumb| [[Hawker Hurricane rekaan Sydney Camm.]] Dengan Hurricane, Sydney Camm beralih daripada teknologi sayap berkembar kepada pesawat pejuang ekasayap kontemporari. Hasilnya pesawat pejuang terbang dengan lebih pantas, dan dengan teknologi enjin yang dipertingkatkan pada masa itu, lebih tinggi, dan boleh dijadikan lebih merbahaya berbanding sebelum ini.
Selepas lawatan ke kilang diesel MAN di Augsburg pada tahun 1936, jurutera Hawker, Frank Murdoch  mengeluarkan Hurricane dalam jumlah yang mencukupi sebelum meletusnya perang,
Sebuah replika Hawker Hurricane dengan ukuran sebenar telah diletakkan berhampiran Sungai Thames, Windsor, untuk menghormati pesawat Sir Sydney Camm.
Typhoon
kanan|thumb| Hawker Typhoon Apabila reka bentuk Typhoon mula-mula muncul dan memasuki perkhidmatan skuadron, juruterbang menyedari bahawa terdapat kibaran dan hentaman pada kelajuan tinggi berpunca daripada kedudukan injap enjin Napier Sabersangat dekat dengan pangkalsayap.
Rekaan pesawat untuk bergerak pada kelajuan tinggi dan mampu mengatasi kesan kebolehmampatan adalah salah satu cabaran pada ketika itu.Tetapi dengan pasukan reka bentukyang terdiri daripada seratus anggota di Hawker, Camm telah berjaya menyelesaikan masalah tersebut dan menjadikan Hurricane sebagai senjata tempur yang berkesan walaupun pada kelajuan tinggi. Apabila keperluan operasi berubah, Typhoon lebih digunakan sebagai pesawat pengebom pejuang, di mana fungsi prestasi tahap rendah, keupayaan membawa senjata dan keupayaan untuk menyerap kerosakan menjadikannya sangat berkesan. Ia banyak digunakan dalam Battle of the Falaise Pocket, di mana pesawat serangan darat terbukti sangat merosakkan. Kerugian Jerman sangat teruk sehingga kebanyakan kawasan tawanan di Perancis dapat dirampas semula kurang daripada dua minggu selepas tamat operasi ini.
Tempest
kanan|thumb| Prototaip Hawker Tempest Pengajaran yang diperoleh daripada Hawker Typhoon telah diaplikasikan ke dalam penggantinya, Hawker Tempest. Sebaik sahaja Typhoon memasuki perkhidmatan, Kementerian Udara telah meminta reka bentuk baharu. Camm mengesyorkan bahawa mereka mengekalkan reka bentuk sedia ada pada Typhoon dan melakukan pengubahsuaian pada aerofoil. Beliau juga mempertimbangkan enjin Napier Saber dan Bristol Centaurus yang baharu dan berkuasa sebagai jana kuasa. Camm memutuskan bahawa kedua-dua enjin akan digunakan: Tempest Mk 5 telah dipasang dengan Napier Sabre, manakala Tempest Mk 2 mempunyai Bristol Centaurus. Pengubahsuaian reka bentuk yang perlu dibuat kepada pesawat untuk bertukar daripada satu jenis enjin kepada jenis enjin yang lain adalah minimum, jadi sedikit bantuan diperlukan untuk membawa pesawat ini ke India dan Pakistan pada hari-hari terakhir konflik.
Sea Fury
Pesawat ini adalah pembangunan prestasi yang lebih tinggi bagi Tempest dengan kawasan sayap yang dikurangkan, enjin Centaurus, dan ruang pandangan yang lebih baik untuk juruterbang. Ia dinamakan Fury, hanya Hawker Sea Fury yang berpangkalan di kapal pengangkut berkhidmat dengan Tentera Laut Diraja dari 1947 hingga 1955.
Selepas perang
Selepas Perang Dunia Kedua, Camm mencipta beberapa reka bentuk pesawat berkuasa jet yang menjadi pesawat penting dalam era Perang Dingin.
Harrier
kanan|thumb| Hawker P.1127 Antara hasil kerja Camm yang terkenal pasca perang ialah sumbangannya kepada reka bentuk Hawker Siddeley P.1127 / Kestrel FGA.1, moyang kepada Hawker Siddeley Harrier. Harrier ialah pesawat lepas landas dan pendaratan menegak (VTOL) terkenal yang direka di Hawker Siddeley, yang kemudiannya bergabung menjadi British Aerospace, kini dikenali sebagai BAE Systems. Harrier ialah salah satu pesawat radikal yang terbentuk di Britain selepas perang. Ia memerlukan penggabungan banyak teknologi penting, seperti enjin tujahan vektor Bristol Siddeley (kemudian Rolls-Royce) Pegasus dan teknologi seperti Sistem Kawalan Reaksi. Camm memainkan peranan utama dalam menentukan ini dan sistem Harrier penting yang lain. Pada tahun 1953, Camm telah dinobatkan sebagai kesatria bagi pelbagai pencapaian serta sumbangannya kepada bidang Penerbangan British. P.1127 pertama kali terbang pada 21 Oktober 1960.
Hunter
kanan|thumb| The Hunter, yang direka oleh Sydney Camm, membuat penerbangan pertamanya pada tahun 1951. Hawker Hunter T.7 "Blue Diamond" milik persendirian ini dilihat pada kelajuan semasa paparan udara pada tahun 2007. Camm mereka bentuk banyak pesawat yang dibina oleh Hawker sebelum pesawat Harrier, termasuk pesawat yang mungkin paling penting selepas Perang Dunia Kedua, Hawker Hunter.
Tahun-tahun akhir
Camm menjawat jawatan Presiden Royal Aeronautical Society (RAeS) dari tahun 1954 hingga 1955. Sejak 1971. thumb| Replika bersaiz penuh penghormatan Hurricane kepada Camm di rumah zaman kanak-kanaknya di Windsor Camm bersara sebagai ketua pereka di Hawker pada tahun 1965 dan digantikan oleh John Fozard. Beliau bagaimanapun, kekal sebagai ahli lembaga menggantikan Hawker Siddeley sehingga kematiannya.
Sebelum meninggal dunia, Camm merancang reka bentuk pesawat untuk melakukan perjalanan di Mach 4.
Camm telah dianugerahkan Pingat Emas Guggenheim pada tahun 1966. Namun anugerah tersebut tidak sempat disampaikan sebelum beliau meninggal
Kematian
Camm meninggal dunia di usia 73 tahun pada 12 Mac 1966 semasa bermain golf di Kelab Golf Richmond. Beliau dikebumikan di Tanah Perkuburan Long Ditton, Long Ditton, di Daerah Surrey.
Penghormatan
thumb| Patung Sydney Camm di Perpustakaan Kingston upon Thames, London Jalan 'Camm Gardens' di Kingston-upon-Thames dinamakan sempena Sydney Camm, dengan tugu peringatan di situ untuk mengenang jasa beliau berkaitan hab enjin kipas Perang Dunia 2.
Pada tahun 2012 replika bersaiz penuh pesawat Hawker Hurricane telah didirikan berhampiran Alexandra Gardens, di bandar kelahiran Camm di Windsor, berhampiran rumah zaman kanak-kanaknya.
Patung gangsa oleh Ambrose Barber diletakkan di Perpustakaan Kingston (2014).
Leskova
Leskova merupakan sebuah tempat yang terletak di Serbia.
Qir
Qir merupakan sebuah kawasan yang terletak di Iran.
Gordon Schildenfeld
Gordon Schildenfeld (lahir 18 Mac 1985) merupakan pemain bola sepak Croatia yang kini bermain untuk kelab Greece, Panathinaikos secara pinjaman dari kelab Dynamo Moscow dan untuk pasukan kebangsaan Croatia. Beliau bermain di posisi pertahanan.
Šibenik
Schildenfeld mula bermain bola sepak ketika bersama kelab kampung halamannya, HNK Šibenik. Pengurus kelab, Stanko Mršić kemudian memberikan beliau memasuki pasukan senior pada usia 16 tahun dan membuat debut untuk kelabnya menentang NK Kamen Ingrad. Dalam musim 2005–06, Schildenfeld membantu Šibenik naik ke divisyen teratas liga.
Dinamo Zagreb
Kelab teratas Croatia, Hajduk Split dan Dinamo Zagreb tertarik dengan aksi Schildenfeld dan rakan sepasukannya di Šibenik, Ante Rukavina. Ia dilihat Schildenfeld dan Rukavina akan berpindah ke Hajduk bersama-sama tetapi kemudian Dinamo mula berebut. Akhirnya pada 2 Januari 2007, Schildenfeld berpindah ke Dinamo manakala rakannya, Rukavina sertai pesaing terdekat Dinamo, Hajduk.
Beşiktaş
Schildenfeld dibeli oleh kelab Turki, Beşiktaş pada 1 Februari 2008. Beşiktaş kemudian bersedia untuk menandatangani rakan Schildenfeld, Dino Drpić tetapi rundingan itu tidak berhasil kerana perilaku Drpić selepas perlawanan liga Croatia antara Dinamo Zagreb dan Hajduk Split.
Duisburg
Pada September 2008, Schildenfeld sertai MSV Duisburg yang beraksi di 2nd Bundesliga secara pinjaman sehingga penghujung musim. Beliua membuat debut untuk Duisburg pada 16 November 2008 ketika tewas 4-3 kepada Greuther Fürth. Beliau hanya membuat empat penampilan untuk kelab dan kesemua perlawanan itu beliau bermain sebagai pemain gantian.
Piala Sumbangsih 2020
Piala Sumbangsih 2020 merupakan edisi ke 35 bagi Piala Sumbangsih, sejak ianya diperkenalkan pada tahun 1985. Piala ini akan direbut oleh Juara Liga Super dan Juara Piala Malaysia musim lalu. Oleh kerana kedua-dua kejohanan dimenangi oleh kelab yang sama pada tahun tersebut, perlawanan akan dimainkan sebagai lawan dari juara Piala FA 2019. Perlawanan ini dimainkan antara Kedah FA, juara Piala FA 2019, dan Johor Darul Ta'zim, juara Liga Super 2019.
Venue
Stadium Sultan Ibrahim telah dipilih menjadi venue Piala Sumbangsih 2020.
Gordon Schildenfeld
Sturm Graz
Pada Julai 2009, Schildenfeld sertai kelab SK Sturm Graz yang beraksi di Bundesliga Austria secara pinjaman dari Beşiktaş. Beliau membuat debut untuk kelab itu pada 26 Julai 2009, menang 3-0 ke atas SC Magna Wiener Neustadt. Beliau kemudian membuat 34 penampilan perlawanan liga. Beliau hanya menjaringkan satu gol pada musim itu pada 27 Mac 2010 ketika menjaringkan gol pembukaan, Graz menang 3–0 ke atas Kapfenberger SV.
Ketika musim pertamanya di Sturm Graz, beliau membuat sepuluh penampilan kelab di Liga Europa dan juga membuat enam penampilan di Piala Austria. Pada 16 Mei 2010, beliau bermain 90 minit penuh ketika perlawanan akhir Piala Austria, Graz menang 1–0 ke atas SC Magna Wiener Neustadt. Pada 8 Jun 2010, beliau menandatangani kontrak tiga tahun bersama Sturm Graz.
Eintracht Frankfurt
Pada 7 Julai 2011, beliau berpindah ke kelab Bundesilga 2, Eintracht Frankfurt. Beliau bermain sebanyak 33 perlawanan untuk Frankfurt dan membantu kelab itu melonjak ke liga teratas Jerman. Beliau hanya menjaringkan satu gol ketika kempen liga 2011/2012.
Dynamo Moscow
Pada 11 Julai 2012, beliau menandatangani kontrak tiga tahun bersama kelab Liga Perdana Rusia, Dynamo Moscow dengan bayaran tertutup.
Schildenfeld kemudian dipinjam ke kelab Greece, PAOK F.C. pada 2013.
Pada 2 Ogos 2013, Schildenfeld sekali lagi dipinjam ke kelab Greece, kali ini beliau ke Panathinaikos.
Kerjaya antarabangsa
Schildenfeld membuat penampilan pertama untuk pasukan kebangsaan Croatia pada 14 November 2009, menggantikan Darijo Srna pada minit ke-58 ketika perlawanan persahabatan menentang Liechtenstein di Vinkovci.
Pada 2010, beliau membuat enam kemunculan antarabangsa dan empat daripadanya ialah perlawana persahabatan. Beliau bermain ketiga-tiga perlawanan Croatia di UEFA Euro 2012.
Reza Mahalleh, Kelachay
Reza Mahalleh, Kelachay merupakan sebuah kawasan yang terletak di Iran.
Gordon Schildenfeld
Kelab
Sturm Graz
Trenta, Calabria
Trenta merupakan sebuah komun yang terletak di daerah Calabria, Cosenza, Itali.
Tolombeh-ye Afrasiyab Babayi
Tolombeh-ye Afrasiyab Babayi merupakan sebuah kawasan yang terletak di Iran.
Reza Mahalleh, Rudsar
Reza Mahalleh, Rudsar merupakan sebuah kawasan yang terletak di Iran.
Muchhok
Muchhok merupakan sebuah kampung yang terletak di Nepal.
Rujukan
Neppol Megasite
Perma (Benin)
Perma merupakan sebuah bandar dan arondissement yang terletak di dalam negara Benin.
Sambungan pelayar
Sambungan pelayar (browser extension) adalah modul perisian kecil yang khusus digunakan untuk menyesuaikan pelayar web agar berfungsi mengikut kehendak pengguna, sama ada ia mengubahsuai antara muka pelayar, menyekat iklan yang terpapar pada laman web, mengurus kuki yang dimasukkan setiap pelayaran.
Pautan luar
Laman-laman gedung sambungan web rasmi untuk:
Wilayah Aïn Témouchent
Wilayah Aïn Témouchent merupakan sebuah wilayah yang terletak di negara Algeria.
Pembahagian pentadbiran
Daerah :
Kawasan perbandaran
Tchoumi-Tchoumi
Tchoumi-Tchoumi merupakan sebuah bandar dan arondissement yang terletak di dalam negara Benin.
Orang Bilang
Orang Bilang merupakan album studio pertama oleh kumpulan Wali yang dirilis pada tahun 2008. Single hits dari album ini ialah Dik... dan Egokah Aku?.
Rezvan, Gilan
Rezvan, Gilan merupakan sebuah kawasan yang terletak di Iran.